એસસીએએ તમામ પ્રેક્ષકોને વિનંતી કરી હતી કે આ મેચ સૌરાષ્ટ્રની સૌથી મોટી ઈવેન્ટ છે, સ્પોર્ટસનું પ્લેટફોર્મ છે, કોઈ આંદોલન માટે નથી. તેમજ આ મેચ શાખ બનાવવા માટે ખાસ છે, કારણ કે અમદાવાદમાં બે-ત્રણ વર્ષ સુધી કોઈ આંતરરાષ્ટ્રીય મેચ યોજાશે નહ્રી અને બરોડામાં સુવિધા નથી તેથી ગુજરાતને કોઈ મેચ મળે તો રાજકોટને જ મળશે. ભવિષ્યમાં ટેસ્ટ મેચ પણ મળશે પણ તેના માટે રાજકોટ સહિત રાજ્યભરની શાખ માટે આ મેચ વ્યવસ્થિત રીતે યોજાઈ જાય તે બહુ અગત્ય ધરાવે છે.